Jarum

Jarum nyaéta parabot lembut (leutik pisan) tina beusi pikeun kupat-kaput.Kamus basa Sunda R.A. Danadibrata Wangunna panjang-leutik, tungtungna méncos. Panjangna kurang leuwih opat sénti (4 cm).

Rupa-rupa Jarum
Jarum téh aya rupa-rupa, di antarana nyaéta:
jarum kaput
jarum mesin jait jeung jarum obras
jarum pentul
jarum suntik
jarum akupuntur

Jarum Kaput
Jarum kaput miboga liang dina tungtung anu mintulna.

Jarum Mesin Jait
Najan sarua fungsina keur ngaput, jarum mesin jait mah liang keur ngasupkeun benangna aya deukeut méméncosna. Ari bagian tuntung mintulna leuwih gedé ti batan bagian méméncosna. Bagian anu mintul bakal dipasangkeun kana bagian mesin jait anu disebut sapatu.

Jarum Pentul
Jarum pentul ukuranna méh ampir sarua jeung jarum kaput.Bédana jarum pentul jeung jarum kaput nyaéta jarum pentul mah euweuh liangan. Wangun jarum pentul nyaéta salah sahiji tungtungna méncos siga ilaharna jarum, ari bagian tungtung séjénna dipasangan bebendul, umumna tina bahan plastik.

Jarum Suntik
Jarum suntik dipaké dina kapereluan médis. Fungsi jarum suntik téh di antarana pikeun ngasupkeun zat kana awak atau keur nyedot cairan tina awak.

 Jarum Akupuntur 
Akupuntur mangrupa terapi di mana jarum ipis dilebetkeun kana kulit dina titik-titik khusus dina awak anu dipaké pikeun ngubaran nyeri jeung ningkatkeun kasihatan umum. Akupuntur mangrupa téknik pangobatan Wétan anu geus dikenal ku dunya médis.

Galeri

Referensi

Kategori:Parabot